סופר ג'וניור

297x297px|ממוזער
ממוזער|280x280px
ממוזער|200x200px|Super-Junior M
ממוזער|חברי הלהקה:
**Super Junior** (בקוריאנית: **슈퍼주니어**; בעברית: **סופר ג'וניור**) או בקיצור SuJu היא להקת בנים דרום קוריאנית שנוצרה על ידי חברת SM אנטרטיינמנט בשנת 2005. כיום הלהקה מונה 10 חברים כאשר האן גנג, קיבום וקאנגין היו במקור חלק מהלהקה, אך עזבו בשנים 2011, 2015 ו־2019 בהתאמה. 

## היסטוריה

### 2000–2005: הקמה והופעת בכורה
בשנת 2000 חברת SM אנטרטיינמנט קיימה את האודישנים הבינלאומיים הראשונים שלה בבייג'ינג, סין, וגייסה את האן גנג, שנבחר מבין שלושת אלפים מועמדים. באותה שנה, ליטוק, ייסונג ואונהיוק גויסו לאחר שהשתתפו במערכת האודישנים השנתית של החברה בסיאול. סונגמין ודונגהאה הפכו למתאמנים לאחר שזכו במשותף במקום הראשון בתחרות בחסות SM בשנת 2001. בשנת 2002 היצ'ול, קאנגין וקיבום גויסו על ידי סוכן אודישנים של החברה. שיוון הפך למתאמן לאחר שזוהה על ידי סוכן אודישנים בשנת 2003, ושינדונג הצטרף כמתאמן בשנת 2004. ריו-ווק זכה בתחרות השירה של פסטיבל הנוער Chin Chin בשנת 2004 והפך למתאמן רק חודשיים לפני הבכורה בשנת 2005. קיוהיון הצטרף ללהקה בשנת 2006, לאחר שזכה במקום השלישי בפסטיבל הנוער Chin Chin של 2005.

בפברואר 2005 נמסר כי SM אנטרטיינמנט תקים להקת בנים בת 12 חברים שתקיים את מופע הבכורה במהלך השנה. בתחילה, הלהקה נקראה "The Gateway to Stardom of Asia", שכן רוב החברים נבחרו על פי ניסיונם הקודם כשחקנים, דוגמנים ומנחי רדיו לפני מופע הבכורה. באותה תקופה, היצ'ול וקיבום כבר היו שחקנים מצליחים, ורוב שאר החברים הופיעו כבר בתוכניות טלוויזיה שונות. בהשראת הקונספט הסיבובי של להקת הבנות היפנית Morning Musume, החברה ציינה כי הלהקה החדשה גם תעבור שינויים בהרכב, כאשר חברים חדשים יחליפו חברים נבחרים מדי שנה, כדי לשמור על הלהקה תמיד צעירה ורב־כיוונית. קונספט זה הוצג אז לראשונה בתעשיית הקיי־פופ. הלהקה עוצבה גם בהשראת להקת הבנים היפנית SMAP, שגם הם פעילים כשחקנים בנוסף להיותם זמרים.

הלהקה ערכה את הופעת הבכורה הרשמית שלה בתוכנית המוזיקה Inkigayo ב-6 בנובמבר 2005, כשהם מבצעים את הסינגל הראשון שלהם "Twins (Knock Out)". אלבום הבכורה שלהם, *[[Twins]]*, תוכנן לצאת לאור באותו היום, אך שחרורו נדחה לסוף נובמבר. האלבום מכר כ-28,536 עותקים בחודש הראשון לצאתו והופיע לראשונה במקום השלישי במצעד החודשי של דצמבר 2005.

### 2007-2006: Don't Don ,U והצלחה מסחרית
בפברואר 2006, סופר ג'וניור החלו בביצועים לשיר "Miracle", הסינגל הקידומי השני מתוך אלבום הבכורה שלהם. השיר "Miracle" הגיע למקום הראשון במצעדי המוזיקה בתאילנד, ועורר עניין ברחבי המדינה. לאחר מכן, הלהקה הוזמנה להופיע בפסטיבל המוזיקה של פטאיה בתאילנד במרץ 2006, שהיה הופעתם הראשונה מחוץ לקוריאה. לאחר סיום הקידומים של השיר, SM החלה לבחור חברים חדשים לצרף ללהקה. החברה אף הכינה רשימה של חברים שנועדו "לסיים" את פעילותם בלהקה. עם זאת, החברה ויתרה על הקונספט הסיבובי של הלהקה לאחר שהוסיפה את החבר ה־13, קיהיון, בשנת 2006.

## חברי הלהקה

## תת להקות
### סופר ג'וניור-K.R.Y
הוקמה בנובמבר 2006 ומונה 3 חברים, קיו-היון יי-סונג וריו-ווק.

החברה גילתה שלשלושת החברים יש קהילת מעריצים נפרדת משאר חברי הלהקה וגם כישרון שירה דומה.
עקב כך הקימה החברה את תת-הלהקה ששרה שירי באלאדות שפנו לקהל יותר מבוגר.
K.R.Y שרו בעיקר שירי נושא של דרמות וסרטים.

### סופר ג'וניור-T
סופר ג'וניור-Trot, המונים 6 חברים, ליטוּק, היצ'ול, קאנגין, שינדונג, סונגמין ואונהיוק, הוציאו לאור סינגל אחד בשנת 2007 שכלל את הלהיט "Rokkugo" שלאחר מכן בשנת 2008 יצא בגרסה היפנית, מאז הלהקה נמצאת בהפסקה.

### סופר ג'וניור-H
סופר ג'וניור-Happy היא התת-להקה הרביעית והאחרונה שהוקמה בשנת 2008. הלהקה מונה 6 חברים, ליטוּק, יה סונג, קאנגין, שינדונג, סונגמין ואונהיוק. משנת 2008 כל סופר ג'וניור היו חברים לפחות בתת-להקה אחת חוץ מקיבום, כל חברי הלהקה שהיו בסופר ג'וניור-T עברו לסופר ג'וניור-Happy חוץ מהיצ'ול שהוחלף בייה סונג.

ביוני 2008 הוציאו סופר ג'וניור-Happy מיני אלבום ראשון שכלל בין השאר את הלהיטים Cooking? Cooking! ו־Pajama Party. הלהקה זכתה להמון פופולריות בקרב המעריצים ואף הופיעו ביפן.

### Donghae & Eunhyuk
Donghae & Eunhyuk תת-דואט שהוקם בשנת 2011. הדואט מורכב מחברי הלהקה Eunhyuk ו-Donghae שמתמקדים בז'אנר הדיסקו והרטרו דבר שבלט ביותר כשאר חשפו את סינגל הבכורה שלהם כדואט שנקרא "Oppa, Oppa" השיר זכה להצלחה מסחררת והפך למיני המנון מסיבתי.

בשנת 2013 הוציאו את סינגל IWD) I wanna dance) ביפן.
בדצמבר 2013 הוציאו סינגל בקוריאנית בשם Still You שצולם ברחובות לונדון, שם שהו סופר ג'וניור להופעה אחת.

בשנת 2014 הוציאו אלבום ביפן בשם Ride Me, לאחר הוצאת אלבום עשו סיבוב הופעות ביפן.
### סופר ג'וניור-M
סופר ג'וניור- Mandarin, תת-להקה סינית הכוללת 7 חברים, בהם 2 חברים סינים (3 בעבר אך האנקיונג שהיה חלק גם סופר ג'וניור כבר לא פעיל יותר בלהקה), (הנרי וזהומי שהם לא חברים רשמיים של סופר ג'וניור) ו-4 חברים קוריאנים שיוון, קיוהיון, ריו-ווק ודונגהא. סופר ג'וניור-M הוציאו לאור אלבום סטודיו בשנת 2008 הכלל שירים חדשים וישנים של סופר ג'וניור בגרסאות סיניות וקוריאניות. בשנת 2009 הם חזרו עם המיני אלבום Super Girl שזכה לפופולריות רבה בקרב המעריצים בסין קוריאה ורחבי העולם.

לראשונה מועדון המעריצים של סופר ג'וניור התנגד בכל תוקף לכך שהנרי וזהומי יצטרפו לסופר ג'וניור בתוך חברי להקה רשמיים בטענה שהלהקה הייתה ותמיד תהיה להקה של 13 חברים בלבד (ישנם הרבה מעריצים מחוץ לקוריאה וגם בקוריאה שרוצים שהנרי וזהומי יהיו חלק רשמי מסופר ג'וניור), אך בעקבות כך הנרי וזהומי פעילים רק עם סופר ג'וניור-M.

בשנת 2013 חזרו עם אלבום בשם Break Down שזכה להצלחה.

בשנת 2014 חזרו עם מיני אלבום בשם Swing.

## פעילות
הלהקה פרצה לראשונה עם 13 חברי להקה אך האנקיונג החליט לעזוב את הלהקה ותבע את החברה SM, את אלבום הסולו הראשון שלו הנקרא Geng Xin הוא הוציא בשנת 2010.

בשנת 2013 הנרי (מלהקת super-junior m) פרץ עם מיני אלבום סולו משלו בקוריאנית בשם Trap בו הוא מארח את קיו-היון (מלהקת super-junior) וטאמין (מלהקת שייני).
הסינגל Trap יצא גם בסינית ואנגלית, בנוסף הסינגל 1-3-4 זכה גם לקליפ בו מתארחת אמבר (מלהקת (f(x).

סופר-ג'וניור הלהקה הקוריאנית הראשונה שבמהלך מסע ההופעות שלה (שנת 2013 - SUPERSHOW5) ביקרה ביעדים בדרום אמריקה: ברזיל, ארגנטינה, פרו וצ'ילה.

הלהקה ביקרה גם בהוואי ולונדון במהלך סיבוב ההופעות שלה.

בשנת 2013 התחילה הלהקה לכוון לשוק היפני והוציאו אלבום ראשון רק עם שירים ביפנית שחלקם כבר יצאו כגרסאות יפניות של שירים קוריאנים, לאלבום קוראים HERO, בנוסף יצא סינגל מקורי בדצמבר 2013 ביפנית בשם Blue World.

הלהקה זכתה ב-171 פרסים עבור היצירות והופעות שלה.

## דיסקוגרפיה

**אלבומים בקוריאנית**
* *[[Twins (Super Junior album)|Twins]]* (2005)
* *[[Don't Don]]* (2007)
* *[[Sorry, Sorry (album)|Sorry, Sorry]]* (2009)
* *[[Bonamana]]*(2010)
* *[[Mr. Simple]]* (2011)
* *[[Sexy, Free & Single]]* (2012)
* *[[Mamacita (Super Junior album)|Mamacita]]* (2014)
* *[[Devil (Super Junior album)|Devil]]* (2015)
* *[[Play (Super Junior album)|Play]]* (2017)
* *[[Time Slip (album)|Time_Slip]]* (2019)
* *[[The Renaissance (Super Junior album)|The Renaissance]]* (2021)

**אלבומים ביפנית**
* *[[Hero (Super Junior album)|Hero]]* (2013)
* *[[Star (Super Junior album)|Star]]* (2021)

## הופעות עיקריות
* *[[The 1st Asia Tour - "Super Show]]* (2008–09) כולל אלבום
* *[[The 2nd Asia Tour - "Super Show 2]]* (2009–10) כולל אלבום Super Show 2
* *[[The 3rd Asia Tour - "Super Show 3]]* (2010–11) כולל אלבום
* *[[Super Junior World Tour - "Super Show 4]]* (2011–12) כולל אלבום
* *[[Super Junior World Tour - "Super Show 5]]* (2013–14) כולל אלבום
* *[[Super Junior World Tour - "Super Show 6]] * (2014–15) כולל אלבום
* *[[Super Junior World Tour - "Super Show 7]]* (2017–19)
* *[[Super Junior World Tour - "Super Show 8]]* (2019–20)

## פרסים ומועמדויות

## קישורים חיצוניים

* 

## הערות שוליים

קטגוריה:להקות בנים דרום קוריאניות
קטגוריה:להקות קיי-פופ
קטגוריה:זוכי פרס בחירת הנוער